แนวโน้ม SET ร่วงตาม “ดาวโจนส์” ทรุดกว่า 500 จุด เซ่น “พาวเวล” ส่งซิกขึ้นดอกเบี้ยแรง
นักวิเคราะห์ฯ คาด “ตลาดหุ้นไทย” วันนี้ปรับตัวลงตามตลาดหุ้นภูมิภาคที่เช้านี้เปิดมาส่วนใหญ่ปรับลงตามตลาดหุ้นสหรัฐเมื่อคืนนี้ รับแรงกดดันจากถ้อยแถลงประธาน “เฟด” เดินหน้าขึ้นดอกเบี้ยลดเงินเฟ้อตามเป้าหมาย พร้อมให้แนวรับ 1,605-1,610 จุด แนวต้าน 1,625-1,630 จุด
นักวิเคราะห์ฯ คาด “ตลาดหุ้นไทย” วันนี้ปรับตัวลงตามตลาดหุ้นภูมิภาคที่เช้านี้เปิดมาส่วนใหญ่ปรับลงตามตลาดหุ้นสหรัฐเมื่อคืนนี้ รับแรงกดดันจากถ้อยแถลงประธาน “เฟด” เดินหน้าขึ้นดอกเบี้ยลดเงินเฟ้อตามเป้าหมาย พร้อมให้แนวรับ 1,605-1,610 จุด แนวต้าน 1,625-1,630 จุด
8 มี.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าปรับตัวลงตามตลาดหุ้นอื่นในภูมิภาคเอเชียที่เช้านี้ส่วนใหญ่เปิดมาปรับตัวลงตามตลาดหุ้นสหรัฐ หลังเมื่อคืนนี้ถ้อยแถลงของประธานธนาคารกลางสหรัฐ (เฟด) ออกมายังคงเดินหน้าในการขึ้นดอกเบี้ยสหรัฐ เพื่อลดเงินเฟ้อให้เป็นไปตามเป้าหมาย ส่งผลให้อัตราผลตอบแทนพันธบัตรสหรัฐ 10 ปี (Bond Yield) ปรับเพิ่มขึ้นอีกครั้ง ส่งผลกดดันต่อตลาดหุ้น
ขณะเดียวกันค่าเงินบาทเช้านี้เปิดมากลับมาอ่อนค่ามาที่ 35 บาท/ดอลลาร์สหรัฐ อีกครั้ง อาจจะกดดันต่อกระแสเงินทุนไหลออกได้ และราคาน้ำมันดิบยังมีการย่อตัวลงมา ทำให้กดดันหุ้นพลังงานได้ ซึ่งมีผลกดดันต่อดัชนีด้วยเช่นกัน
ขณะที่มองว่าในระยะสั้นตลาดหุ้นยังถูกกดดันจากปัจจัยของการที่เฟดยังเดินหน้าขึ้นดอกเบี้ย แต่ยังต้องติดตามการประกาศตัวเลขการจ้างงานนอกภาคการเกษตรสหรัฐเดือนก.พ.ที่จะออกในปลายสัปดาห์นี้ว่าจะเป็นอย่างไร
โดยให้แนวรับ 1,605-1,610 จุด แนวต้าน 1,625-1,630 จุด